กำลังเล่นบ้าๆอะไรกัน เจ้าชายฟิลิป กริ้วหนัก ตำหนิเจ้าชายแฮร์รี่ เมแกน
เจ้าชายฟิลิป กริ้วอย่างหนัก ถึงกับตรัสตำหนิ เจ้าชายแฮร์รี่ พระราชนัดดาที่ทรงใกล้ชิดมาตลอด และ เมแกน กำลังเล่นบ้าๆอะไรกันอยู่ หลังออกมาประกาศข่าวช็อก ขอลดบทบาทสมาชิกชั้นสูงในราชวงศ์อังกฤษเมื่อ 12 ม.ค.63 สื่อดังอังกฤษ ทั้งเว็บไซต์ เดลี่เมล และเดอะ ซัน รายงานอ้างแหล่งข่าวอาวุโสในพระราชวังเผยว่า เจ้าชายฟิลิป ดยุคแห่งเอดินเบอระ พระชนม์ 98 ชันษา พระราชสวามีในสมเด็จพระราชินีเอลิซาเบธที่ 2 แห่งอังกฤษ เสียพระทัยและกริ้วอย่างมาก หลังทรงรับทราบ เจ้าชายแฮร์รี่ พระราชนัดดา และเมแกน ดยุคและดัชเชสแห่งซัสเซกซ์ ประกาศขอถอยห่างลดบทบาทจากการเป็นสมาชิกชั้นสูงของราชวงศ์เมื่อวันที่ 8 ม.ค.ที่ผ่านมา โดยเจ้าชายฟิลิปถึงกับตรัสว่า ทั้งสองคนนี้กำลังเล่นบ้าๆอะไรกันอยู่แหล่งข่าวอาวุโสเผยว่า เจ้าชายฟิลิป ซึ่งทรงมีความใกล้ชิดกับเจ้าชายแฮร์รี่ พระราชนัดดาอย่างยิ่งมาตลอด ทรงชี้ว่า เจ้าชายแฮร์รี่และเมแกน กำลังขาดความเคารพ ต่อสมเด็จพระราชินีเอลิซาเบธที่ 2เจ้าชายแฮร์รี่และเมแกนไม่ได้ใช้เวลาในช่วงวันคริสต์มาสและวันหยุดกับครอบครัวพระบรมวงศานุวงศ์ ซึ่งเจ้าชายฟิลิปและควีนทรงมีธรรมเนียมปฏิบัติมาโดยตลอด และขณะนี้สิ่งที่เจ้าชายฟิลิปทรงกังวลอย่างยิ่งคือ การตัดสินใจของเจ้าชายแฮร์รี่จะส่งผลกระทบต่อสมเด็จพระราชินี และสาเหตุที่เจ้าชายฟิลิปกริ้วอย่างมากนั้น มาจากการที่พระองค์ทรงเห็นสมเด็จพระราชินีไม่สบายพระราชหฤทัย แหล่งข่าวกล่าวพร้อมกันนั้นยังเปิดเผยว่า ขณะนี้พระพลานามัยของเจ้าชายฟิลิป ไม่สู้ดีนัก ส่วนใหญ่พระองค์จะทรงประทับที่เตียง นับตั้งแต่เสด็จออกมาจากโรงพยาบาลในลอนดอน หลังทรงเข้ารับการรักษาในโรงพยาบาล 4 คืน ในช่วงก่อนวันคริสต์มาสที่ผ่านมา โดยขณะนี้เจ้าชายฟิลิปทรงประทับที่ Wood Farm ซึ่งตั้งอยู่ในมุมที่เงียบสงบของพระตำหนักซานดริงแฮม ในมณฑลนอร์ฟอล์กพระองค์ทรงสามารถพบปะกับผู้คนได้เพียงแค่ประมาณ 10 นาทีเท่านั้น เพราะหากนานกว่านั้นพระองค์จะทรงเหนื่อยและเพลีย แต่พวกเราก็ไม่สามารถหยุดยั้งพระองค์ในการทรงระบายความรู้สึกออกมาจากการทรงรับทราบเรื่องดังกล่าวของเจ้าชายแฮร์รี่ แหล่งข่าวอาวุโสในพระราชวังเปิดเผย.
เจ้าชายฟิลิป กริ้วอย่างหนัก ถึงกับตรัสตำหนิ เจ้าชายแฮร์รี่ พระราชนัดดาที่ทรงใกล้ชิดมาตลอด และ เมแกน กำลังเล่นบ้าๆอะไรกันอยู่ หลังออกมาประกาศข่าวช็อก ขอลดบทบาทการเป็นสมาชิกราชวงศ์ชั้นสูง
เจ้าชายแฮร์รี่,ข่าวเด่น,เมแกน,เจ้าชายฟิลิป,ควีนเอลิซาเบธที่2,เจ้าชายวิลเลียมส์,ข่าววันนี้